
Na temelju članka 8., a u svezi s člankom 7. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, br: 12/03, 34/03 i 65/13), članka 71. stavka 4. i 5. Zakona o zdravstvenoj zaštiti („Službene novine Federacije BiH, br: 46/10 i 75/13), Odluke o kriterijima za imenovanje u Nadzorna vijeća federalnih zdravstvenih zavoda i zdravstvenih ustanova čiji je osnivač jedan ili više kantona i Federacije Bosne i Hercegovine zajedno („Službene novine Federacije BiH, br: 38/11) i čl. 32.-38. Statuta (Službene novine FbiH br.70/13), Sveučilišna klinička bolnica Mostar objavljuje
JAVNI NATJEČAJ
ZA IZBOR KANDIDATA ZA ČLANA NADZORNOG VIJEĆA SVEUČILIŠNE KLINIČKE BOLNICE MOSTAR IZ REDA ZAPOSLENIKA	

1. PREDMET JAVNOG NATJEČAJA
Izbor kandidata iz reda uposlenika Sveučilišne kliničke bolnice Mostar, bira se 1 (jedan) član.

2. OPIS POSLOVA
Sukladno članku 72. Zakona o zdravstvenoj zaštiti („Službene novine Federacije BiH“, broj 46/10 i 75/13) Nadzorno vijeće zdravstvene ustanove:
· analizira izvješće o poslovanju zdravstvene ustanove,
· u obavljanju nadzora nad uporabom sredstava za rad, pregleda godišnje izvješće o poslovanju i godišnji obračun,
· pregleda i provjerava urednost i zakonitost vođenja poslovnih knjiga.
Nadzorno vijeće sačinjava godišnje izvješće o poslovanju zdravstvene ustanove na temelju obavljenih gore navedenih aktivnosti, te pregleda izvješće o radu ravnatelja i Upravnog vijeća zdravstvene ustanove. Navedeno izvješće Nadzorno vijeće dostavlja osnivaču, Upravnom vijeću i ravnatelju zdravstvene ustanove.

3. MANDAT 
Predsjednik i članovi Nadzornog vijeća imenuju se na razdoblje od četiri godine, s mogućnošću ponovnog izbora, a najviše za još jedno mandatno razdoblje. 

4. OPĆI UVJETI
U Nadzorno vijeće SKB Mostar može biti izabran kandidat koji ispunjava sljedeće opće i posebne uvjete:
· da je državljanin Bosne i Hercegovine, (dokaz: uvjerenje o državljanstvu ne starije od tri mjeseca);
· da je stariji od 18 godina (dokaz: rodni list ili ovjerena preslika osobne iskaznice CIPS-a);
· da nije otpušten iz državne službe kao rezultat stegovne mjere na bilo kojoj razini vlasti u Bosni i Hercegovini u razdoblju od tri godine prije kandidiranja, (dokaz: potpisana izjava od strane kandidata i ovjerena od strane nadležnog tijela ne starija od tri mjeseca);
· da nije obuhvaćen odredbama članka IX. I. Ustava Bosne i Hercegovine (dokaz: potpisana izjava od strane kandidata i ovjerena od strane nadležnog tijela ne starija od tri mjeseca);
· da nije osuđivan za kazneno djelo nespojivo s funkcijom u Nadzornom vijeću zdravstvene ustanove, (dokaz: uvjerenje mjerodavnog ministarstva unutarnjih poslova – mjerodavne policijske uprave ne starije od tri mjeseca dužan je dostaviti samo kandidat koji bude izabran);
· da mu nije izrečena zaštitna mjera u prekršajnom postupku, nespojiva s obavljanjem funkcije predsjednika odnosno člana Nadzornog vijeća, (dokaz: uvjerenje mjerodavnog suda ne starije od tri mjeseca dužan je dostaviti samo kandidat koji bude izabran)
· da se protiv njega ne vodi kazneni postupak, (dokaz: uvjerenje mjerodavnog suda ne starije od tri mjeseca dužan je dostaviti samo kandidat koji bude izabran);
· da nije ravnatelj federalnog zdravstvenog zavoda odnosno zdravstvene ustanove (dokaz: potpisana izjava od strane kandidata i ovjerena od strane nadležnog tijela ne starija od tri mjeseca);
· da nema privatni i financijski interes u zdravstvenoj ustanovi u čije se Nadzorno vijeće kandidira, (dokaz: potpisana izjava od strane kandidata i ovjerena od strane nadležnog tijela ne starija od tri mjeseca);
· da nije član ni u jednom Upravnom odnosno Nadzornom vijeću ustanove, zavoda odnosno gospodarskog društva s većinskim državnih kapitalom (dokaz: potpisana izjava od strane kandidata i ovjerena od strane nadležnog tijela ne starija od tri mjeseca). 
· da nije na funkciji u političkoj stranci u smislu članka 5. Zakona o ministarskim,vladinim i drugim imenovanjima u Federaciji Bosne i Hercegovine («Službene novine Federacije BiH» broj: 12/03, 34/03 i 65/13) (ovjerena izjava).

5. POSEBNI UVJETI
U Nadzorno vijeće SKB Mostar, a u svezi s člankom 71. stavak 3. Zakona o zdravstvenoj zaštiti, kandidira se osoba koja, pored ispunjavanja općih uvjeta iz točke 4. ovoga oglasa, ispunjava i sljedeće posebne uvijete: 
· da je zaposlenik Sveučilišne kliničke bolnice Mostar (dokaz: Potvrda o zaposlenju);
· da ima završen VII. stupanj stručne spreme zdravstvenog usmjerenja (dokaz: ovjerena preslika diplome);
· da ima najmanje pet godina radnog iskustva na poslovima svog stručnog zvanja (dokaz: potvrda o radnom iskustvu ne starija od tri mjeseca);
· da ima stručno znanje iz djelatnosti zdravstvene ustanove u čije Nadzorno vijeće se kandidira te da je upućen u sadržaj i način njenog rada; (dokaz: potpisana izjava od strane kandidata i ovjerena od strane nadležnog tijela);
· da ima radno iskustvo u oblasti zdravstvene zaštite, odnosno zdravstvenog osiguranja ili javnih funkcija (dokaz: potpisana izjava od strane kandidata i ovjerena od strane nadležnog tijela).



6.   POTREBNI DOKUMENTI
Uz prijavu na oglas kandidati su dužni dostaviti dokaze o ispunjavanju općih i posebnih uvjeta kako je to navedeno u točki 4. i 5. ovog oglasa, kao i kraći životopis, adresu i kontakt telefon.
7. NAKNADA ZA RAD
Mjesečnu naknadu za rad u Nadzornom vijeću utvrđuje Vlada Federacije BiH na prijedlog Federalnog ministra zdravstva u skladu sa posebnim propisom o pravima članova organa upravljanja institucija FBiH.
8. PODNOŠENJE PRIJAVA
Oglas za podnošenje prijava ostaje otvoren 15 dana od dana posljednjeg objavljivanja.
Obavijest o raspisivanju Javnog oglasa biti će objavljena u dnevnoj tiskovini  „Večernji list“. 
Cjelovit tekst Javnog oglasa biti će objavljen na web stranici Sveučilišne kliničke bolnice Mostar www.skbm.ba, te u „Službenim novinama F BiH“.
Prijave s dokazima o ispunjavanju uvjeta dostaviti osobno ili putem pošte, preporučeno, s naznakom na koverti „Prijava na javni oglas za upražnjenu poziciju u Nadzornom vijeću Sveučilišne kliničke bolnice Mostar iz reda zaposlenika – ne otvarati“, na sljedeću adresu
Sveučilišna klinička bolnica Mostar 
Kralja Tvrtka bb 
88000 Mostar

Neblagovremene i nepotpune prijave neće se uzeti u razmatranje.
Svi kandidati koji budu stavljeni na listu s užim izborom će biti pozvani na intervju pred Povjerenstvom za izbor.
U slučaju kada postoje dokazi da u postupku imenovanja nisu ispoštovani principi ili postupci utvrđeni Zakonom o ministarskim, vladinim i drugim imenovanjima Federacije Bosne i Hercegovine, bilo koji kandidat ili bilo koji član javnosti može podnijeti prigovor na konačno imenovanje sukladno Zakonu. 
Bolnica zadržava pravo poništenja natječaja bez obveze obrazloženja.

9. OSTALO
Osobni podaci o kandidatima su tajni i mogu se prikupljati i obrađivati u skladu sa Zakonom o zaštiti osobnih podataka.
